als_Latn dik_Latn sag_Latn
Ankthi luftohet me mirësjellje/Ja zbulimi i University of British ColumbiaPostuar më: 07 September 2016 20:45
Ajo është armikja kryesore e vetvetes, arkitektja e vetësabotazheve në lidhje, në punë dhe në jetë në përgjithësi. Ankthi shkakton viktima çdo ditë dhe çdo ditë kërkohet një mënyrë më efikase për ta mbajtur nën kontroll. Duket se ka një mënyrë të thjeshtë për ta frenuar dhe këtë e kanë zbuluar dy psikologë të University of British Columbia.
Subjeket që kanë më tepër ankth, shkruan Washington Post, duket se janë më meditues dhe një nga pasojat e ankthit është se ata mbyllen në vetvete. Duke u nisur nga kjo e dhënë Jennifer Trew dhe Lynn Alden janë përpjekur të kuptojnë nëse aktet e mirësjelljes ndaj tjetrit kontribuonin për ta lehtësuar ankthin shoqëror.
Për t’iu përgjigjur kësaj pyetjeje janë analizuar 115 studentë universitarë që kanë ankth, të ndarë në tre grupe. Studimi zgjati 4 javë, gjatë të cilave iu kërkua grupit të parë që të kryente tre akte mirësjelljeje, dy herë në javë, të dytiti që të qsej në situata sociale (për shembull të fliste me një të panjohur, të ftonte një koleg për drekë) dhe të tretit që të mbante thjesht një ditar në të cilin të shënonte eventet e ditës.
Studentët e grupit të parë dhe të dytë u përgatitën ndër të tjera edhe me ushtrime frymëmarrjeje, në mënyrë që ta kontrollonin ankthin në momentin kur viheshin në provë.
Rezultatet treguan se grupi i parë, që ishte angazhuar një gjeste mirësjelljeje, kishte marrë disa përfitime. Në fakt, aktet e mirësjelljes, kontribuojnë në forcimin e marrëdhënieve sociale, të angazhimit social dhe në fuqizimin e rrjeteve shoqërore. E gjithë kjo favorizon rritjen e optimizmit, i cili, më pas, sikutrse ishte dëshmuar edhe në studime të tjera, e ul ankthin.
Për të përfituar nga këto benefite nuk duhen gjeste të mëdha. Thjesht një faleminderit, një ndihmesë në ndonjë punë shtëpie, mund të sjellë rezultate terapeutike të mëdha./Mapo.al
als_Latn als_Latn als_Latn als_Latn als_Latn als_Latn als_Latn